*For andre betydninger, se: DWM*

**dwm** er et minimalistisk og dynamisk skrivebordsmiljø for vindussystemet X. Den er bygget som en dynamisk vindusbehandler som sammenkjører vinduer ved siden av hverandre (kalt «tiling») i stedet for å stable dem over hverandre (kalt «stacking»). Dette gjør at dwm skiller seg vesentlig ut fra andre skrivebordsmiljøer som GNOME og KDE, i både utseende og funksjon. Andre minimalistiske vindusbehandlere som bruker samme modell for vindusvisning, som xmonad og awesome, har alle vært sterkt påvirket av dwm. Utseendemessig er dwm svært lik wmii, da begge programmene ble skrevet av samme programmerer rundt samme tid. Hovedforskjellen mellom de to ligger i muligheten for konfigurasjon. Skrevet i programmeringsspråket C inneholder kildekoden til dwm under 2000 linjer, og har ingen andre muligheter for konfigurering annet enn direkte i kildekoden

dwm har muligheten til å bruke flere skrivebord som brukeren kan bla gjennom. Ved en fersk installering uten endringer har brukeren 9 skrivebord man kan velge å bruke. De forskjellige skrivebordene blir listet opp i menyen, og hvis man ønsker å navngi skrivebordene kan dette gjøres i kildekoden, som standard er det 1 til 9. Hvert program kan designeres til sitt spesifikke skrivebord enten ved hjelp av en hurtigtast eller som standard ved spesifisering i kildekoden før kompilering. I motsetning til andre vindusbehandlere, som for eksempel ratpoison, har også dwm moduser for å justere og flytte på vindustørrelser. Fra og med versjon 5.7.2 har også dwm støtte for Xinerama, som tillater brukeren å kjøre dwm på flere skjermer.

Utvidelser
----------

I hovedsak er det kun informasjon om vinduet som er i fokus som blir vist i menyen, men med noen enkle script kan det programmeres til å vise forskjellig informasjon.

Et enkelt script for å vise klokke, dato og oppetid på maskinen kan gjøres ved å skrive følgende i en kjørbar fil.

```
while true
do
 xsetroot -name "`date` `uptime | sed 's/.\*,//'`"
 sleep 1
done &

```

For å gjøre det enkelt å åpne programmer har utvikleren av dwm også laget et program som heter dmenu. Ved å taste en hurtigtast (Alt+P i standard dwm konfigurasjon) vil brukeren kunne skrive inn navnet på programmet for så å la det åpne seg i det skrivebordet som er åpnet.

Det er også laget en dwm versjon for mobiltelefoner kalt Simple X Mobile.

Andre vindusbehandlere basert på dwm
------------------------------------

* xmonad er en fullstendig renskrevet utgave av dwm, programmert i Haskell med flere tilleggsfunksjoner.
* awesome er en modifisert utgave a dwm som gir større muligheter for utvidelser, tema og kan kjøre Lua-script.
* scrotwm tar kode fra dwm og gjør det enklere å konfigurere i tillegg til at man kan laste nye innstillinger uten å måtte kjøre en omstart av vindusbehandleren.

Referanser
----------

1. ↑  «0.1 Release tag».
2. ↑  ; utgivelsesdato: 4. oktober 2022.
3. ↑  «The dwm Open Source Project on Open Hub: Licenses Page». *Open Hub*. Besøkt 18. juli 2018.
4. ↑  «dwm dynamic window manager». Besøkt 12. mai 2010.
5. ↑  «Bits and Bytes: xmonad». Besøkt 12. mai 2010.
6. ↑  «"Announcing awesome"». Besøkt 12. mai 2010.
7. ↑  «A Review And Tutorial Of The DWM Window Manager». Arkivert fra originalen 3. juni 2010. Besøkt 12. mai 2010.
8. ↑  «dwm man-side». Arkivert fra originalen 28. juli 2010. Besøkt 12. mai 2010.
9. ↑  «Keyboard-driven environments open a new window on the desktop». Arkivert fra originalen 27. mars 2022. Besøkt 12. mai 2010.
10. ↑  «dwm README-fil». Besøkt 12. mai 2010. [*død lenke*]
11. ↑
12. ↑  «Arkivert kopi». Arkivert fra originalen 28. juli 2010. Besøkt 12. mai 2010.

Eksterne lenker
---------------

* (en) Offisielt nettsted Rediger på Wikidata

* (en) Dwm – kategori av bilder, video eller lyd på Commons Rediger på Wikidata
* (en) Dwm ved gentoo wikien
* (en) Dwm ved arch wikien